На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16 и 35/23),

Министар пољопривреде, шумарства и водопривреде доноси

**ПРАВИЛНИК**

**о измени Правилника о подстицајима за управљање ризицима кроз премију осигурања усева, плодова, вишегодишњих засада, расадника и животиња**

(Објављено у „Службеном гласнику РС“ број 89/2023 од 20.10.2023. године)

Члан 1.

У Правилнику о подстицајима за управљање ризицима кроз премију осигурања усева, плодова, вишегодишњих засада, расадника и животиња („Службеном гласнику РС”, бр. 54/23 и 87/23), у члану 7. став 1. речи: „полисa осигурања и потврда о укупно плаћеној премији осигурања, издати” замењују се речима: „копија полисе осигурања и копија потврде о укупно плаћеној премији осигурања, издате”.

У ставу 2. речи: „потврда о осигурању и потврда о извршеном плаћању укупне премије осигурања” замењују се речима: „копија потврде о осигурању и копија потврде о извршеном плаћању укупне премије осигурања”.

Члан 2.

Овај правилник ступа на снагу наредног дана од дана објављивања у „Службеном гласнику Републике Србијеˮ.

Број 110-00-105/2023-09

У Београду, 19. октобра 2023. године

Министар,

**Јелена Танасковић,** с.р.